stanford-oval/wikipedia huggingface dataset:
ג'ורדן פול
קריירת תיכונים ומכללות

פול נולד וגדל במילווקי שבמדינת ויסקונסין, ועד לשנת 2016 למד ב"תיכון רופוס קינג" המקומי. לקראת שנתו האחרונה בליגת התיכונים עבר ללמוד ב"תיכון לה לומייר" שבעיר לה פורטה, אינדיאנה. בקבוצת הכדורסל של לה פורטה שיתף פעולה עם שחקני ליגת ה-NBA לעתיד ג'ארן ג'קסון הבן ובראיין בואן.
בשנת 2017 החל ללמוד ולשחק באוניברסיטת מישיגן. בעונתו הראשונה קלע 6.1 נקודות בממוצע למשחק, וסייע לקבוצה להעפיל לגמר טורניר אליפות המכללות בכדורסל, בו הפסידה מול אוניברסיטת וילאנובה. בעונה הבאה שימש כשחקן חמישייה קבוע, ותרם 12.8 נקודות, 3.0 ריבאונדים ו-2.2 אסיסטים בממוצע למשחק. לאורך שתי עונותיו עם ה"וולברינס" שיחק לצד שחקני ה-NBA לעתיד דאנקן רובינסון, מוריץ וגנר ואיגנאס בראזדייקיס.
קריירה מקצוענית > גולדן סטייט ווריורס

בדראפט ה-NBA ‏2019 נבחר פול על ידי גולדן סטייט ווריורס, בבחירה ה-28. החוזה המובטח שלו עמד על 6.2 מיליון דולר על פני שלוש שנים. ב-29 באוקטובר 2019 פתח לראשונה עבור הווריירס במשחק מול ניו אורלינס פליקנס, וקלע 13 נקודות. בדצמבר 2019 הושאל פול לסנטה קרוז ווריורס מליגת הפיתוח של ה-NBA. בשלושת משחקיו עם סנטה קרוז קלע 26.0 נקודות בממוצע למשחק. בינואר 2020 נקרא פול לחזור להרכב של גולדן סטייט ב-NBA. ב-18 בינואר 2020 קלע פול שיא אישי של 21 נקודות בניצחון 109–95 מול אורלנדו מג'יק. ב-4 במרץ 2021 שיפר את שיאו כשקלע 26 נקודות מול פיניקס סאנס, וב-14 במאי 2021 קבע שיא קריירה חדש של 38 נקודות בניצחון 125–122 מול הפליקנס. פול השתלט על עמדת הקלע של הווריורס לעונת 2022/2021, בעוד קליי תומפסון מתאושש מפציעה קשה. ב-21 בנובמבר 2021 קלע 33 נקודות בשיא של 8 שלשות בקריירה בניצחון 119–104 על טורונטו ראפטורס. עם חזרתו של תומפסון מפציעה להרכב הפותח בינואר 2022 החל פול לשחק רכז בשיטת שלושה גארדים, לצדם של תומפסון וסטף קרי. כאשר קרי הושבת בסוף העונה, קלע פול 20 נקודות או יותר ב-18 מתוך 20 המשחקים האחרונים. 17 מתוך 20+ ההצגות האלה הגיעו במשחקים רצופים. פול לא היה אחד משלושת הפיינליסטים הרשמיים לפרס השחקן המשתפר של העונה ב-NBA, כשסיים רביעי בהצבעה.
קריירה מקצוענית > וושינגטון ויזארדס

ב-6 ביולי 2023 הועבר בטרייד יחד עם פטריק בולדווין ג'וניור, ראיין רולינס ובחירות דראפט עתידיות לוושינגטון ויזארדס בתמורה לכריס פול.
סטטיסטיקות הקריירה > בליגת ה-NCAA

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | מישיגן סטייט | 38 | 0 | 12.5 | 0.429 | 0.370 | 0.827 | 1.4 | 0.6 | 0.5 | 0.2 | 6.1 |
| 2018/2019 | מישיגן סטייט | 37 | 37 | 33.1 | 0.436 | 0.369 | 0.833 | 3.0 | 2.2 | 1.1 | 0.2 | 12.1 |
| קריירה | קריירה | 75 | 37 | 22.7 | 0.434 | 0.370 | 0.831 | 2.2 | 1.4 | 0.8 | 0.2 | 9.4 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | גולדן סטייט | 57 | 14 | 22.4 | 0.333 | 0.279 | 0.798 | 2.1 | 2.4 | 0.6 | 0.2 | 8.8 |
| 2020/2021 | גולדן סטייט | 51 | 7 | 19.4 | 0.432 | 0.351 | 0.882 | 1.8 | 1.9 | 0.5 | 0.2 | 12.0 |
| 2021/2022 | גולדן סטייט | 76 | 51 | 30.0 | 0.448 | 0.364 | 0.925 | 3.4 | 4.0 | 0.8 | 0.3 | 18.5 |
| 2022/2023 | גולדן סטייט | 82 | 43 | 30.0 | 0.430 | 0.336 | 0.870 | 2.7 | 4.5 | 0.8 | 0.3 | 20.4 |
| קריירה | קריירה | 184 | 72 | 24.7 | 0.416 | 0.341 | 0.885 | 2.6 | 2.9 | 0.7 | 0.2 | 13.7 |
סטטיסטיקות הקריירה > בפלייאין ה-NBA

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | גולדן סטייט | 2 | 0 | 32.2 | 0.500 | 0.500 | 1.000 | 2.0 | 3.5 | 0.0 | 0.5 | 14.5 |
| קריירה | קריירה | 2 | 0 | 32.2 | 0.500 | 0.500 | 1.000 | 2.0 | 3.5 | 0.0 | 0.5 | 14.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | גולדן סטייט | 22 | 5 | 27.5 | 0.508 | 0.391 | 0.915 | 2.8 | 3.8 | 0.8 | 0.4 | 17.0 |
| 2022/2023 | גולדן סטייט | 13 | 4 | 21.8 | 0.341 | 0.254 | 0.765 | 2.2 | 3.5 | 0.8 | 0.2 | 10.3 |
| קריירה | קריירה | 35 | 9 | 25.4 | 0.450 | 0.346 | 0.867 | 2.6 | 3.7 | 0.8 | 0.3 | 14.5 |
הערות שוליים

↑  Wizards acquire Poole, Baldwin Jr. and Rollins along with a First and Second Round Pick in trade with Warriors, NBA.com, 6 July 2023
החזית העממית הלאומית

| --- | --- |

 מדינה:  קפריסין 
 תקופת הפעילות:  2008–הווה (כ־17 שנים) 
 אידאולוגיות:  לאומנות יוונית אירוסקפטיות אנוסיס[דרוש מקור]
 מטה:  ניקוסיה 
 מיקום במפה הפוליטית:  ימין רדיקלי
 ארגונים בינלאומיים:  הברית לשלום וחירות 
 נציגויות בפרלמנטים
 בית הנבחרים של קפריסין:  3 / 56
 הפרלמנט האירופי, נציגי קפריסין:  1 / 6
 
 www.elamcy.com
 
החזית העממית הלאומית (ביוונית: Εθνικό Λαϊκό Μέτωπο (ΕΛΑΜ); לטיניזציה: Ethniko Laiko Metopo (ELAM);) היא מפלגה ימנית רדיקלית לאומנית-יוונית בקפריסין. נוסדה בשנת 2008 כתנועה חוץ-פרלמנטרית והפכה למפלגה בשנת 2011, בעקבות הצלחת המפלגה-האחות שלה, השחר הזהוב, ביוון. המפלגה היא אירוסקפטית (מתנגדת לאיחוד האירופי). בבחירות 2021 הכפילה המפלגה את כוחה ביחס לבחירות 2016 והפכה לרביעית בגודלה בבית הנבחרים של קפריסין.
היסטוריה

התנועה צמחה מתוך "השחר הזהוב: הגרעין הקפריסאי" שנוסד בראשית שנות ה-2000 על ידי יו"ר המפלגה חריסטוס חריסטו, שהיה גם חבר מפלגת השחר הזהוב היוונית. בשנת 2008 נאסר על התנועה להשתמש בשם והיא החליפה את שמה. פעילותה בזירה הציבורית התרכזה בפעילות נגד הגירה של מוסלמים מקפריסין הצפונית.
הישגים בבחירות > בית הנבחרים

| בחירות | הצבעה> # | הצבעה>  % | הצבעה> מקום | מושבים> # | מושבים> ± |
| --- | --- | --- | --- | --- | --- |
| 2011 | 4,354 | 1.1 | - | 0/56 |  |
| 2016 | 13,041 | 3.7 | שמיני | 2/56 |  2 |
| 2021 | 24,255 | 6.8 | רביעי | 4/56 |  2 |
הערות שוליים

↑  התקבל אישור לתנועת ELAM לרוץ כמפלגה, סיגמא, 2 במאי 2011 (ביוונית)
↑  Nationalist Elam gain big in parliament vote, cyprus-mail, ‏31 במאי 2021
↑  ELAM: The Golden Dawn of Cyprus (ביוונית)
↑  Condemning the Hate March at Larnaca, ידיעה על מצעד שנאה בלרנקה, 28 בדצמבר 2010
מפלגת המרכז (פינלנד)

| --- | --- |

 מדינה:  פינלנד
 שם רשמי:  Suomen Keskusta r.p., Centern i Finland r.p. 
 מנהיגים:  יוהה סיפילה
 תקופת הפעילות:  1906–הווה (כ־119 שנים)
 אידאולוגיות:  ליברליזם אגרריות
 מטה:  הלסינקי
 מיקום במפה הפוליטית:  מרכז
 ארגונים בינלאומיים:  הברית של ליברלים ודמוקרטים באירופה
 צבעים רשמיים:  ירוק
 נציגויות בפרלמנטים
 הפרלמנט הפיני:  22 / 200
 הפרלמנט האירופי, נציגי פינלנד:  2 / 15
 
 www.keskusta.fi
 
מפלגת המרכז (בפינית: Suomen Keskusta) היא מפלגת מרכז ליברלית בפינלנד. המפלגה מונהגת על ידי אניקה סאריקו. במהלך רוב ההיסטוריה של המדינה, הייתה המפלגה חברה בממשלה.
נוסדה בשנת 1906 כתנועה כפרית בעיקרה. במהלך שנות ה-20 של המאה ה-20 הייתה המפלגה מתחרה בולטת של המפלגה הסוציאל-דמוקרטית של פינלנד, וב-1922 עלתה לשלטון לראשונה כשקיוסטי קליו היה לראש הממשלה. קליו היה לראש ממשלה 4 פעמים בשנים 1922 עד 1937. אחרי מלחמת העולם השנייה הייתה המפלגה אחת מארבע המפלגות המרכזיות בפינלנד. אישיות מרכזית מאוד בתולדות המפלגה היא אורהו קקונן אשר היה ראש הממשלה בשתי תקופות כהונה (1950–1953, 1954–1956) ונשיא בעל תקופת הכהונה הארוכה ביותר (1 במרץ 1956 עד 27 בינואר 1982). המפלגה שיחקה תפקיד מרכזי בקבלת פינלנד לאיחוד האירופי בשנת 1992. כיום, בניגוד לימיה הראשונים של המפלגה, היא אינה מקבלת תמיכה רק מהאזורים הכפריים, אלא גם מהערים.
ב-1965 קיבלה את השם "מפלגת המרכז" וב-1988 "המרכז של פינלנד". המפלגה הרכיבה את הרוב בפרלמנט בשנים 2003 עד 2011, כשמאטי ואנהאנן היה ראש ממשלה במשך 7 שנים. בבחירות ב-2011 איבדה המפלגה את הרוב בפרלמנט, אך בבחירות 2015 זכתה פעם נוספת להיות מפלגת הרוב.
ראו גם

אגרריות
AOA

| --- | --- |

 לידה:  סיאול, קוריאה הדרומית
 מקום הקמה:  סיאול 
 מוקד פעילות:  קוריאה הדרומית
 תקופת הפעילות:  2012 – 4 ביולי 2020 (כ־8 שנים) 
 סוגה:  קיי-פופ
 חברת תקליטים:  FNC • דלישס דלי • וירג'ין
 אתר רשמי
 חברים
 יונה   הייג'ונג   סיאולהיון   צ'אנמי
 חברים לשעבר
 ג'ימין יוקיאנג   צ'ואה   מינה
 
AOA (בעברית: איי או איי) היא להקת קיי-פופ קוריאנית, שהוקמה בשנת 2012 והוחתמה לראשונה בחברת התקליטים FNC אנטרטיינמנט. אלבום הבכורה שלה Ace of Angels, יצא לאור בשנת 2015 וזכה להצלחה רבה תוך שכבש את פסגת מצעד האלבומים של קוריאה הדרומית. האלבום נמכר בלמעלה מ-25,256 עותקים ביפן.
בשנת 2016, הוציאה הלהקה את אלבומה השני Runway, שזכה להצלחה גם כן. בשנת 2017, הוציאה את אלבומה השלישי Angel's Knock, שנמכר בעשרות אלפי עותקים בקוריאה הדרומית, יפן ושאר רחבי העולם. האלבום דורג בשלל מצעדי אלבומים שונים.
קריירה

אלבום הבכורה של הלהקה Ace of Angels, יצא לאור בשנת 2015. אלבום האולפן השני שלה Runway, יצא לאור שנה לאחר מכן, תוך שהצליח להיכנס אל מצעד האלבומים הרשמי של יפן, שם התברג במקום החמישי. אלבום האולפן השלישי שלה Angel's Knock, יצא לאור בשנת 2017. במהלך הקריירה שלה, הוציאה הלהקה שלל מיני-אלבומים מצליחים כמו Short Hair,‏ Like a Cat,‏ Heart Attack,‏ Good Luck ו-Bingle Bangle.
בשנת 2019, הוציאה את המיני-אלבום השישי שלה, New Moon. בין להיטיה של הלהקה ניתן למנות את "Miniskirt", שנמכר בלמעלה מ-1.3 מיליון עותקים בקוריאה הדרומית, את "Short Hair", שנמכר בלמעלה מ-1.2 מיליון עותקים במדינה, את "Like a Cat", שנמכר בלמעלה מ-1.2 מיליון עותקים במדינה, וכולי. בשנת 2019, הוציאה את אחד משיריה המצליחים ביותר "Come See Me", שדורג במקום השמיני במצעד שירי העולם הדיגיטליים של בילבורד.
דיסקוגרפיה > אלבומי אולפן

2015: Ace of Angels
2016: Runway
2017: Angel's Knock
דיסקוגרפיה > אלבומי אוסף

2014: AOA Best Songs for Asia
דיסקוגרפיה > מיני-אלבום

2014: Short Hair
2014: Like a Cat
2015: Heart Attack
2016: Good Luck
2018: Bingle Bangle
2019: New Moon
הערות שוליים

↑  Billboard Japan Top Albums Sales | Charts, Billboard JAPAN (ביפנית)
↑  2015年10月12日～2015年10月18日 オリコン週間 アルバムランキング, ORICON NEWS
1 2 3  ORICON NEWS, ORICON NEWS
↑  오리콘 위클리 싱글/앨범/DVD/블루레이 차트 1~100위 (갱신완료) - 재팬 카테고리, Theqoo, ‏2016-12-13 (בקוריאנית)
1 2 3 4 5 6  국내 대표 음악 차트 가온차트!, gaonchart.co.kr
↑  오리콘 위클리 싱글/앨범/DVD/블루레이 차트 1~100위 (갱신완료) - 재팬 카테고리, Theqoo, ‏2017-01-17 (בקוריאנית)
↑  gaon chart, web.archive.org, ‏2015-08-27
↑  AOA, Billboard
↑  AOA (3) - Ace Of Angels, Discogs (באנגלית)
↑  AOA (3) - Runway, Discogs (באנגלית)
↑  AOA (3) - Angel's Knock, Discogs (באנגלית)
↑  AOA (3), Discogs (באנגלית)
↑  AOA (3) - New Moon, Discogs (באנגלית)
1 2  gaon chart, web.archive.org, ‏2016-10-03
↑  gaon chart, web.archive.org, ‏2016-08-07
↑  gaon chart, web.archive.org, ‏2016-08-15
↑  AOA, Billboard
| AOA |
| --- | --- |
ג'ימין • יונה • הייג'ונג • סיאולהיון • צ'אנמי   יוקיאנג • צ'ואה • מינה   דיסקוגרפיה • פרסים ומועמדויות
תת-קבוצות: AOA Black • AOA Cream
אלבומי אולפן: Ace of Angels • Runway • Angel's Knock
מיני-אלבומים: Short Hair • Like a Cat • Heart Attack • Good Luck • Bingle Bangle • New Moon
אלבומי סינגל: Angels' Story • Wanna Be • Moya • Red Motion • Miniskirt
אלבומי אוסף: Best Songs for Asia
סינגלים: "Elvis" • "Get Out" • "Moya" • "Confused" • "Miniskirt" • "Short Hair" • "Like a Cat" • "Heart Attack" • "Give Me the Love" • "I'm Jelly Baby" • "Good Luck" • "Excuse Me" • "Bing Bing" • "Bingle Bangle" • "Come See Me"
סינגלים שיווקיים: "Oh Boy" • "Wow War Tonight 〜Get On Up Join Our Movement (Girls Version)"
טלוויזיה: Queendom
| FNC אנטרטיינמנט |
| --- | --- | --- |
| חברות בת | AI אנטרטיינמנט |  |
| להקות | F.T. Island‏ • CNBLUE‏ • AOA‏ • N.Flying‏ • SF9‏ • צ'רי בולט‏ • P1Harmony‏ • Ampers&One |  |
| שחקנים | ג'ונג הא-אין‏ • ג'ונג יונג-הווא‏ • קים סול-היון‏ • קוואק דונג-יון‏ • לי דונג-גון‏ • לי הונג-גי‏ • לי ג'ונג-היון |  |
| --- | --- |
בקרת זהויות :  ISNI: 0000 0004 6016 2095  MusicBrainz: 23492596-1fa6-45b1-8de6-eed4a829483b  NLK: KAB201500644  VIAF: 150029598   WorldCat (עם VIAF): 150029598
אוקראובורונפרום

| --- | --- |

 נתונים כלליים
 תקופת הפעילות:  2010–הווה (כ־15 שנים) 
 חברות בנות:  Ivchenko-Progress  אנטונוב  Spetstechnoexport 
 מיקום המטה:  קייב 
 ענפי תעשייה:  תעשיית הנשק 
 מוצרים עיקריים:  כלי נשק 
 הכנסות:  1,300,000,000 דולר אמריקאי (נכון ל־2018) 
 עובדים:  80,000 
  
 ukroboronprom.com.ua
 
מזכ"ל נאט"ו יינס סטולטנברג נפגש עם ראש "אוקרובורונפורם" רומן רומנוב, יולי 2017.
אוקראובורונפרום (באוקראינית: Укроборонпром) הוא שמו של קונצרן הכולל ארגונים רבים וחברות במגזרים שונים בתעשייה הביטחונית באוקראינה. הקונצרן כולל ארגונים הפועלים בפיתוח, ייצור, מכירה, תיקון, מודרניזציה ונטרול כלי נשק, ציוד צבאי ותחמושת מיוחדים ומשתף פעולה עם מדינות זרות.
לארגון תפקידים של תכנון אסטרטגי, אינטראקציה עם רשויות ציבוריות ותיאום עם חטיבות הייצור. גישה זו מאפשרת להנהלת הארגון להתמקד בהחלטות אסטרטגיות ובתוכניות ארוכות טווח של ענף הביטחון.
על פי דיווחים מרובים רמת השחיתות נותרה גבוהה מאוד גם בהשוואה לחלקים אחרים במגזר הביטחון האוקראיני. השחיתות המערכתית הגיעה לרמה כה גבוהה שהיא מערערת את מערכת היחסים של אוקראינה עם תומכיה החשובים ביותר.
התאגיד הוקם בשנת 2010 ומתחילה איגד יצרניות תעופה ורק"מים. בהמשך כלל גם יצרניות של מערכות הגנה אווירית, תקשורת רדיו, ציוד ימי צבאי ומספנות.
חברות בת

לשכת העיצוב לבניית מנועי חרקוב
מרכז פרויקטים לחקר בניית ספינות
מפעל כלי רכב מיוחדים בחרקוב
מפעל לציוד הובלה של חרקוב
לשכת העיצוב של חרקוב לייצור מנועים
מפעל מאלישב בחרקוב
לשכת מורוזוב לעיצוב בניית מכונות בחרקוב
מפעל לתיקון כלי רכב בקייב
מפעל לרכב קרבי משוריין בקייב
KrAZ, מפעל הרכב בקרמנצ'וג
מפעל לרכבים משוריינים בלבוב
מפעל "מאיאק" בקייב
מפעל לרכב משוריין במיקולאייב
מפעל לרכבי הנדסה צבאית בניז'ין
מתחם מחקר וייצור "פוטופרילאד" בצ'רקאסי
מפעל לתיקון רכבים ברובנו
מפעל שפטיבקה
מספנת מיקולאייב
מפעל הפלדה בחרסון
מפעל "רובין" באומן
מכון המחקר לרדיו-אלקטרוניקה בחרקוב
לשכת העיצוב המרכזית "פרוטון" בחרקוב
מכון המחקר "שטורם" באודסה
מכון המחקר "בוראן" בקייב
חברת אנטונוב בקייב
מפעל הייצור אנטונוב
מפעל 410 לתיקון מטוסים בקייב
מפעל לייצור מטוסים בחרקוב
מפעל 171 בצ'רניהיב
מפעל לתיקון בצ'והוייב
חברת המחקר "קונקס" בלבוב
מפעל לתיקון מטוסים ממלכתי בלבוב
מפעל לתיקון ציוד לתדרי רדיו בקרופיבניצקי
מכון המחקר האוקראיני לטכנולוגיית תעופה בקייב
מכון המחקר המרכזי לניווט ומינהל בקייב
לשכת העיצוב לטכנולוגיית לייזר בקייב
מפעל לתיקון מספר 732 בויניצה
מפעל נובטור בחמלניצקי
הערות שוליים

↑  Ukraine’s Toughest Fight: The Challenge of Military Reform
↑  Ukraine’s Anti-Corruption Agency Alleges Fraud in Arms Industry
↑  Registry of projects and adopting project numbers of ships (אורכב 07.04.2014 בארכיון Wayback Machine). Ukase #436, November 22, 2006. Ministry of Industrial Policy of Ukraine
↑  "LAVF. Lviv Armor Vehicle Factory". tank.lviv.ua. נבדק ב-29 ביוני 2017. {{cite web}}:  (עזרה)
↑  "Lviv State Aircraft Repair Plant - Main page". www.lsarp.com.ua. אורכב מ-המקור ב-2001-10-15. נבדק ב-29 ביוני 2017. {{cite web}}:  (עזרה)
| --- | --- |
בקרת זהויות :  GND: 1294273434
השחר הזהוב

| --- | --- |

 מדינה:  יוון 
 מנהיגים:  ניקולאוס מיכלוליאקוס
 תקופת הפעילות:  1985–הווה (כ־40 שנה)
 אידאולוגיות:  נאו-פשיזם נאו-נאציזם רעיון יוון הגדולה
 מטה:  אתונה, יוון
 מיקום במפה הפוליטית:  ימין קיצוני
 ארגונים בינלאומיים:  החזית הלאומית האירופית 
 נציגויות בפרלמנטים
 הפרלמנט ההלני:  0 / 300
 הפרלמנט האירופי, נציגי יוון:  0 / 21
 
 www.xryshaygh.com
 
דגל המפלגה המציג "מפתח יווני" בודד. לפי סידור הצבעים והצורה ניתן להבחין בדמיון עם דגל גרמניה הנאצית.
השחר הזהוב (ביוונית: Χρυσή Αυγή, בכתב לטיני: Chrysi Avgi) הוא ארגון פלילי ומפלגה יוונית נאו-נאצית לאומנית ימנית־קיצונית בראשותו של ניקולאוס מיכלוליאקוס.
היסטוריה

בשנת 1980 הקים מיכלוליאקוס את יסודות של מה שיהיה ברבות הימים השחר הזהוב. בשנת 1991 הפכה התנועה לארגון בולט, ובשנת 1993 נרשמה כמפלגה. בשנת 2005 התנועה הפסיקה באופן זמני את פעולותיה הפוליטיות, אך במרץ 2007 ערכה את הקונגרס ה־6 של המפלגה וחידשה את פעילותה הפוליטית.
בבחירות לפרלמנט ההלני שהתקיימו ביוני 2012, המפלגה זכתה ב-18 מושבים, כ־6% מקולות הבוחרים.
בשנת 2012 הכריזה המפלגה על החייאת "רעיון יוון הגדולה" ועל הכוונה לחדש את האימפריה הביזנטית על ידי יצירת מדינה יוונית-נוצרית שבירתה קונסטנטינופול (איסטנבול).
בספטמבר 2013, בעקבות רצח ראפר המזוהה עם השמאל על ידי פעיל המפלגה, החלו ביוון הפגנות כנגד המפלגה וקריאות להוציאה מחוץ לחוק. המשטרה החלה בחקירה כנגד המפלגה, במהלכה פשטה על ביתו של מיכלוליאקוס ומצאה נשק, תחמושת וכסף רב. לאחר מכן עצרה מספר בכירים לרבות מנהיג המפלגה מיכלוליאקוס וארבעה חברי פרלמנט נוספים בחשד לחברות בארגון פשיעה.
אירועי אלימות נוספים נקשרו לשם המפלגה. בנוסף נודע מקרה במסיבת עיתונאים של המפלגה, כשחברי המפלגה אילצו כתבים לעמוד לכבוד כניסתו של מיכלוליאקוס.
בשנת 2020 נעצרו עשרות מחברי המפלגה. בית המשפט קבע כי המפלגה פעלה כארגון פשע, וחבריה הואשמו בעבירות רצח, ניסיון לרצח ותקיפה אלימה של מהגרים ושל אנשי שמאל. על חברי המפלגה והנהגתה נגזרו עונשי מאסר של עד 13 שנה.
"גרעין קפריסין"

בראשית שנות ה-2000 ייסד חריסטוס חריסטו, שהיה גם חבר מפלגת השחר הזהוב היוונית, את "השחר הזהוב: הגרעין הקפריסאי" כתנועה חוץ-פרלמנטרית בקפריסין. בשנת 2008 נאסר על התנועה להשתמש בשם והיא החליפה את שמה ל"החזית העממית הלאומית". פעילותה בזירה הציבורית התרכזה בפעילות נגד הגירה של מוסלמים מקפריסין הצפונית. ב-2011 הפכה למפלגה פוליטית. בבחירות 2021 הכפילה המפלגה את כוחה ביחס לבחירות 2016 והפכה לרביעית בגודלה בבית הנבחרים של קפריסין.
הגדרות התנועה

השחר הזהוב מוגדרת כ"התנועה הלאומית העממית" וכ"הלאומנים הבלתי מתפשרים". מיכלוליאקוס תיאר את שחר הזהוב כמתנגדת ל"מה שנקרא ההשכלה" ולמהפכה התעשייתית. מבחינה דתית, הם תומכים גם בהלניזם ובכנסייה היוונית האורתודוקסית.
לעיתים קרובות מאוד ראשי המפלגה נוהגים להתבטא בבוטות כנגד מהגרים ומזדהים עם המשטר הטוטליטרי של יואניס מטאקסס, דעות אשר מזוהות כפשיזם מודרני. לא מעט אנשי-תקשורת מזהים את "השחר הזהוב" כמפלגה נאו-נאצית.
הערות שוליים

↑  קביעת בית-המשפט: השחר הזהוב ארגון פלילי
↑  the night before the dawn historical roots of greek fascism
↑  Megali Idea – Expanding the Modern Greek State
↑  Greek far-right leader vows to ‘take back’ İstanbul, İzmir
↑  "Crackdown on Greek far-right party". BBC News (באנגלית בריטית). 2013-09-29. נבדק ב-2018-02-10.
↑  Greece crackdown: Golden Dawn leader Michaloliakos charged באתר ה-BBC
↑  ELAM: The Golden Dawn of Cyprus (ביוונית)
↑  Condemning the Hate March at Larnaca, ידיעה על מצעד שנאה בלרנקה, 28 בדצמבר 2010
| --- | --- |
בקרת זהויות :  NLI: 987007612188805171  GND: 1030179026  LCCN: n2013000197  NLG: 311734  VIAF: 295633263   WorldCat (עם VIAF): 295633263
זהות ודמוקרטיה

| --- | --- |

 שם רשמי:  Identity and Democracy, Identité et démocratie 
 מנהיגים:  Marco Zanni 
 תקופת הפעילות:  13 ביוני 2019 – הווה (5 שנים)
 אידאולוגיות:  פופוליזם ימני לאומיות אירוסקפטיות
 מיקום במפה הפוליטית:  ימין רדיקלי
 נציגויות בפרלמנטים
 חברי פרלמנט:  49 (הפרלמנט האירופי) 
 
 www.idgroup.eu
 
זהות ודמוקרטיה (באנגלית: Identity and Democracy) היא סיעה בפרלמנט האירופי מן הימין הרדיקלי, שהוקמה ב-13 ביוני 2019 לקראת הקדנציה התשיעית של הפרלמנט. הקבוצה מורכבת ממפלגות פופוליזם ימני לאומיות ואירוסקפטיות מעשר מדינות אירופאיות. נכון ל-2022, לקבוצה יש כ-62 נציגים בפרלמנט האירופי.
אידאולוגיה

חברות הסיעה "זהות ודמוקרטית" הכריזו כי הן מעמידות בראש סדר העדיפויות שלהן את ההגנה על המורשת התרבותית האירופאית וריבונותן של מדינות אירופה, הגברת הביטחון האישי, עצירת ההגירה הבלתי חוקית מאפריקה והמזרח התיכון, בבירוקרטיה של האיחוד האירופי ומניעת מה שהיא מתארת כפוטנציאל "האסלאמיזציה של אירופה". הסיעה מתנגדת בתוקף להצטרפות אפשרית של טורקיה לאיחוד האירופי וקוראת לבצע רפורמות באיחוד האירופי שיובילו ליותר "שקיפות ואחראיות" באיחוד.
קבוצות חברות

| מדינה | מפלגה חברה | מספר חברים מתוך נציגי המדינה בפרלמנט |
| --- | --- | --- |
| אוסטריה אוסטריה | מפלגת החירות האוסטרית | 3 / 19 |
| איטליה איטליה | הליגה הצפונית | 22 / 76 |
| אסטוניה אסטוניה | מפלגת העם השמרנית | 1 / 7 |
| בלגיה בלגיה | פלאמס בלאנג | 3 / 21 |
| גרמניה גרמניה | אלטרנטיבה לגרמניה | 9 / 96 |
| דנמרק דנמרק | מפלגת העם הדנית | 1 / 14 |
| צ'כיה צ'כיה | חופש ודמוקרטיה ישירה | 1 / 21 |
| צרפת צרפת | האיחוד הלאומי | 18 / 79 |
קבוצות חברות > חברות לשעבר

| מדינה | מפלגה חברה | מספר חברים מתוך נציגי המדינה בפרלמנט |
| --- | --- | --- |
| הולנד הולנד | הפורום למען הדמוקרטיה | 1 / 29 |
| פינלנד פינלנד | מפלגת הפינים | 2 / 14 |
האספה הדמוקרטית

| --- | --- |

 מדינה:  קפריסין 
 מייסד:  גלפקוס קלירידיס 
 מנהיגים:  Annita Demetriou 
 תקופת הפעילות:  4 ביולי 1976 – הווה (48 שנים) 
 אידאולוגיות:  שמרנות ליברלית, ליברליזם כלכלי, דמוקרטיה נוצרית, פרו־ארופאיות 
 מטה:  ניקוסיה 
 מיקום במפה הפוליטית:  מרכז-ימין 
 ארגונים בינלאומיים:  מפלגת העם האירופית, האינטרנציונל המרכז-דמוקרטי, איחוד הדמוקרטיה הבין-לאומי, מפלגת העם האירופי 
 נציגויות בפרלמנטים
 בית הנבחרים של קפריסין:  17 / 56
 הפרלמנט האירופי, נציגי קפריסין:  2 / 6
 
 www.disy.org.cy
 
יו"ר המפלגה, ניקוס אנסטסיאדיס (במרכז) במסיבת עיתונאים של המפלגה, 2010
האספה הדמוקרטית (ביוונית: Δημοκρατικός Συναγερμός (ΔΗΣΥ); לטיניזציה: Dimokratikós Sinagermós (DISY); בטורקית: Demokratik Seferberlik) היא מפלגה שמרנית-ליברלית נוצרית-דמוקרטית בקפריסין, והמפלגה הגדולה ביותר בבית הנבחרים של קפריסין. המפלגה דוגלת בשוק חופשי וערכים שמרניים ומתנגדת ל"טקסים" (חלוקת קפריסין וקיומה של צפון קפריסין בשליטה טורקית). המפלגה נוסדה ב-1976 על ידי גלפקוס קלירידיס שעמד בראשה עד שנבחר לנשיא קפריסין ב-1993. נשיא קפריסין הנוכחי, ניקוס אנסטסיאדיס, היה יו"ר המפלגה. בפרלמנט האירופי המפלגה היא חלק ממפלגת העם האירופית וחבריה נמנים עם קבוצת מפלגת העם האירופית.
אידאולוגיה ואלקטורט

המפלגה מייצגת קו שמתנגד למפלגה הקומוניסטית ומטפח לאומיות יוונית-קפריסאית לצד תמיכה בזכויות האדם והנהגת שוק חופשי. ביחס לפתרון הסכסוך הקפריסאי מציגה המפלגה התנגדות לחלוקת האי ולנוכחות טורקית על אדמתו. המפלגה תומכת בברית נאט"ו ובאיחוד האירופי.
מצביעי המפלגה מגיעים באופן מסורתי ממעמד הביניים, עובדי צווארון לבן, בעלי מקצועות חופשיים ואנשי עסקים.
פילוג 2004

בשנת 2004 הציע מזכ"ל האו"ם, קופי אנאן, הצעת פשרה לפתרון הסכסוך בקפריסין, המבוססת על רעיון של פדרציה. מספר חברי פרלמנט, בהם ניקוס אנסטסיאדיס, הביעו תמיכה ברעיון, נגד הקו המפלגתי, שהיה קשוח יותר. חלק מחברי הפרלמנט פרשו מהמפלגה והקימו את מפלגת "הדמוקרטיה האירופאית" ("אברוקו", Ευρωκό).
הישגים בבחירות > בית הנבחרים

| בחירות | הצבעה> # | הצבעה>  % | הצבעה> מקום | מושבים> # | מושבים> ± |
| --- | --- | --- | --- | --- | --- |
| 1981 | 92,886 | 31.9 | שני | 12/35 | - |
| 1985 | 107,223 | 33.6 | ראשון | 19/56 |  7 |
| 1991 | 122,495 | 35.8 | ראשון | 20/56 |  1 |
| 1996 | 127,380 | 34.5 | ראשון | 20/56 |  0 |
| 2001 | 139,721 | 34.0 | שני | 19/56 |  1 |
| 2006 | 127,776 | 30.3 | שני | 18/56 |  1 |
| 2011 | 138,682 | 34.3 | ראשון | 20/56 |  2 |
| 2016 | 107,824 | 30.7 | ראשון | 18/56 |  2 |
| 2021 | 99,328 | 27.77 | ראשון | 17/56 |  1 |
הערות שוליים

↑  Slomp, Hans (30 בספטמבר 2011). Europe, A Political Profile: An American Companion to European Politics. ABC-CLIO. p. 690. ISBN 978-0-313-39182-8. נבדק ב-22 באוגוסט 2012. {{cite book}}:  (עזרה)
המפלגה הסוציאל-דמוקרטית של פינלנד

| --- | --- |

 מדינה:  פינלנד 
 שם רשמי:  Suomen Sosialidemokraattinen Puolue – Finlands Socialdemokratiska Parti r.p. 
 מנהיגים:  סאנה מרין
 תקופת הפעילות:  1899–הווה (כ־126 שנים) 
 אידאולוגיות:  סוציאל-דמוקרטיה 
 מטה:  Ympyrätalo 
 מיקום במפה הפוליטית:  מרכז-שמאל
 ארגונים בינלאומיים:  מפלגת הסוציאליסטים האירופאים, הברית הפרוגרסיבית, האינטרנציונל הסוציאליסטי והלייבורי 
 צבעים רשמיים:  אדום
 נציגויות בפרלמנטים
 הפרלמנט הפיני:  43 / 200
 הפרלמנט האירופי, נציגי פינלנד:  2 / 15
 
 sdp.fi
 
המפלגה הסוציאל-דמוקרטית של פינלנד (בפינית: Suomen Sosialidemokraattinen Puolue) היא מפלגה סוציאל-דמוקרטית פינית. המפלגה היא אחת המפלגות הגדולות והמשפיעות בפינלנד, ושימשה כמפלגת השלטון לתקופות זמן ארוכות, לאחרונה בין השנים 2019–2023. מדיניותה הסוציאל-דמוקרטית עיצבה מאפיינים רבים של החברה הפינית במהלך המאה ה-20 ולאחריה. המפלגה נחשבת למתונה יותר מיריבתה הפרלמנטרית "ברית השמאל", והיא בעלת קשרים טובים עם האיגוד המקצועי הגדול בפינלנד "הארגון המרכזי של האיגודים המקצועיים הפיניים". מטרותיה של המפלגה הן סוציאל-דמוקרטיות: יצירת חברה בה החופש, השוויון, הסולידריות ושיתוף הפעולה משגשגים בסביבה נקייה ושלווה. המפלגה היא חברת האינטרנציונל הסוציאליסטי וכן חברה במפלגת הגג של הסוציאליסטים באיחוד האירופי מפלגת הסוציאליסטים האירופאים.
בתחילת המאה ה-20 השיגה המפלגה בבחירות כ-40% מהקולות, אך לאחר מלחמת האזרחים הפינית של 1918 פרשה מהמפלגה קבוצה שהקימה את המפלגה הקומוניסטית של פינלנד והביאה לירידה בכוחה האלקטורלי. מתקופה זו ואילך התמיכה במפלגה נעה בין 20 ל-30 אחוזי מהמצביעים. כיום (2010) יש למפלגה כ-59,000 חברים. יוטה אורפילאינן היא המנהיגה הנוכחית של המפלגה. מועמדת המפלגה טריה הלונן משמשת בתפקיד נשיאת פינלנד, וכך גם שני הנשיאים שלפניה. בבחירות בשנת 2007 השיגה המפלגה 21.4 אחוז מן הקולות, איבדה את מעמדה כמפלגת השלטון, ונותרה באופוזיציה.
שנות ה-60 של המאה ה-17

שנות ה-60 של המאה ה-17 היו העשור השביעי של המאה ה-17, החלו ב-1 בינואר 1660 והסתיימו ב-31 בדצמבר 1669.
סקירה כללית

פרק זה לוקה בחסר. אנא תרמו לוויקיפדיה ו.